### Beslutning

Godkendt.

### Sagsfremstilling

## Resume og sagens baggrund

Udvidelser af eksisterende fjernvarmeforsyningsområder skal godkendes af Teknik- og Miljøudvalget. Dette sker efter Varmeforsyningsloven. I denne sag har Kalundborg Varmeforsyning A/S har udarbejdet et varmeprojektforslag for et nyt boligområde i en del af [adresse] samt omdannelse af eksisterende gamle bygning (Kaalund Kloster) til boligformål.

Vedtages projektforslaget vil ca. 97 nyopførte boliger samt omdannelse af eksisterende gamle bygning Kaalund Kloster der indrettes til lejligheder med et samlet varmebehov på ca. 520 MWh/år og et samlet areal på 9.810 m² blive tilsluttet fjernvarme. Sagen lægges op til udvalgets beslutning om at vedtage varmeprojektforslaget i henhold til varmeforsyningsloven.

## Indstillinger

Chefen for Plan, Byg og Miljø indstiller, at varmeprojektforslaget for etablering af fjernvarme til nyt boligområde i del af [adresse], vedtages endeligt.

## Behandling

Teknik- og Miljøudvalget.

## Sagsfremstilling

Der er udarbejdet et varmeprojektforslag til det nye boligområde i del af [adresse], se bilag 1 og oversigtskort på side 15 i bilaget. Formålet med projektforslaget er at belyse det planlagte projekts muligheder og konsekvenser, og danne grundlag for myndighedsbehandling og godkendelse af projektforslaget i henhold til Varmeforsyningsloven. Afhængigt af udfaldet af et projekt kan et område fx blive omfattet af fjernvarmeforsyning eller individuel opvarmning såsom varmepumper.

Desuden skal Projektforslaget orientere kommunen, samt de forsyningsselskaber og grundejere, der måtte blive berørt af projektet, og som skal have projektet i høring.

De samfundsøkonomiske, selskabsøkonomiske og brugerøkonomiske beregninger viser, at projektforslaget er det mest fordelagtige i forhold til at lade området opvarme ved individuelle løsninger som varmepumper. Projektforslaget er økonomisk robust, og vil selv med udsving i rente og varmeforbrug som vi ser i øjeblikket, forblive robust.

Projektforslaget har i overensstemmelse med lovens bestemmelser været offentligt fremlagt på [adresse] hjemmeside i fire uger fra den 27. april 2022 til den 25. maj 2022. Der er ikke modtaget bemærkninger hertil.

## Økonomiske konsekvenser

Ingen.